Jeanna Oterdahl
**Jeanna Louise Oterdahl** (9. elokuuta 1879 Uddevalla, Ruotsi − 27. heinäkuuta 1965) oli ruotsalainen opettaja, kirjailija, esitelmöitsijä ja virsirunoilija.

Otredahl kasvoi Göteborgissa ja oli viisijäsenisen sisarusparven vanhin. Heidän isänsä kuoli varhain ja Jeanna sai huolehtia nuoremmista sisaruksistaan. Hän opiskeli opettajaksi Tukholmassa. Talven 1909−1910 hän oli Upsalassa, jossa hän kävi kuulemassa mm. Nathan Söderblomin ja Einar Billignin luentoja. Valmistuttuaan hän toimi opettajana Mathilda Hallsin koulussa Göteborgissa vuoteen 1934 jolloin hän jäi eläkkeelle. Hän toimi myös luennoitsijana ja kirjallisuuskriitikkona kirjallisten töittensä ohella.

Hän on kirjoittanut myös useita koulujen lukukirjoja, lauluja, tyttöjen kirjoja, satuja, hengellistä kirjallisuutta, romaaneja ja kertomuksia, novelleja ja hänen teoksiaan on käännetty useille eri kielille.Hänen hengellisenä vaikuttajanaan on ollut Natanael Beskow, johon Oterdahl oli tutustunut opiskellessaan Tukholmassa ja oli silloin kuunnellut usein Beskowia, kun tämä saarnasi Djursholmin kappelissa. Beskowin saarnoja kunnellen hän löysi vähitellen tiensä kveekarien pariin. Yhdessä muutamien muiden naisten, esim. Alice Tegnerin kanssa he loivat uudenlaista lastenkulttuuria, mutta Oterdahl kirjoitti myös aikuisille ja hän toimi nuorkirkkoliikkeen lehden *Vår Lösen* avustajana. Hänen lauluissaan on idealistisia piirteitä, kaipausta puhtauteen ja halua auttaa toisia.

Ensimmäisen kirjansa "*Solhult*" hän julkaisi 1901. Häntä pidetään ruotsalaisen koululaulujen merkittävänä kirjoittajana ja Alice Tegner on säveltänut useita hänen kirjoittamiaan lastenlauluja. 1943 hän julkaisi *Göteborgs Handels- och Sjöfarts-Tidning* -sanomalehdessä 11 säkeistöisen runon "Protest", jossa hän arvosteli saksalaisten sotilaskuljetuksia Ruotsin kautta ja joutui siten natsien arvostelun kohteeksi. Hän oli merkittävä mielipiteen muokkaajana ja kulttuurihenkilönä ja hänen vaikutuksensa levisi laajalle radioesitelmien kautta. Hänen viimeinen kirjansa ilmestyi samana vuonna kun hän kuoli, 1965.

Hänet tunnetaan ennen muuta lastenkirjojen ja muutamien virsien kirjoittajana. Lisäksi hän on kirjoittanut elämäkertoja tunnetuista henkilöistä, esim. Selma Lagerlöf, Fredrik Bremer, H. C. Andersen ja Albert Schweitzer.

Kaksi hänen kirjoittamaansa virttä on Ruotsin kirkon virsikirjassa

* 117 "När Jesusbarnet låg en gång" 1909. "Kun Jeesus nukkui seimessään" (Suom. Anna-Maija Raittila 1969, 1998, säv. Martin Luther 1539)
* 227 "O Du som ser, o Du som vet" 1910. "Vain sinä tunnet ihmisen" (Suom. Anna-Mari Kaskinen 1996, säv. Torsten Wall 1933, 1962)

Lähteet
-------

1. 1 2  Oscar Lövgren: *Psalm- och sånglexikon*. Gummesons bokförlag, Stockholm, 1964. (ruotsiksi)
2. ↑  Per Olof Nisser, Inger Selander, Hans Bernskiöld
978-91-877-052-0: *Psalmernas väg Kommentaren till text och musik i Den svenska psalmboken*
Band 2 Psalmerna 205-429*, s. 67. Wessmans musikförlag AB Visby, 2017. ISBN 978-91-877-052-0. (ruotsiksi)*
3. ↑  Per Olof Nisser, Inger Selander, Hans Bernskiöld: *Psalmernas väg Kommentaren till text och musik i Den svenska psalmboken*
Band 1 Psalmerna 1- 204 av den ekumeniska psalmboksdelen.*, s. 307. Wessmans musikförlag AB Visby, 2014. ISBN 978-91-8771-034-6. (ruotsiksi)*
4. ↑  Jeanna Louise Oterdahl *nordicwomensliterature.net*. Viitattu 20.2.2022. (ruotsiksi)
5. 1 2  Jeanna Louise Oterdahl *skbl.se*. Viitattu 20.2.2022. (ruotsiksi)


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Suomi (KANTO)
* Yhdysvallat
* Ruotsi
* Alankomaat

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |